הרשות הלאומית לבטיחות בדרכים

הרשות הלאומית לבטיחות בדרכים (בראשי תיבות: הרלב"ד) הוקמה באוקטובר 1997 מתוקף חוק המאבק הלאומי בתאונות דרכים, שהוחלף בשנת 2006 בחוק הרשות הלאומית לבטיחות בדרכים. הקמתה בוצעה במסגרת ארגון פנימי במשרד התחבורה על בסיס המינהל לבטיחות בדרכים, שפעל עד אז כאגף במשרד. הרשות אחראית על תכנון, תיאום ובקרה של מכלול הפעולות במשרדי הממשלה שנועדו להגברת הבטיחות בדרכים וצמצום תאונות דרכים בישראל. עד שנת 1967 פעלה במשרד התחבורה מחלקה לבטיחות בדרכים. בשנת 1967 הוקם המנהל לבטיחות בדרכים במשרד התחבורה, בראשות י. גיא. בסוף 1974 המליצה ועדת הכלכלה של הכנסת להקים רשות עליונה לבטיחות בדרכים, אך ההמלצה לא קוימה. בשנת 1997 הוקמה הרשות הלאומית לבטיחות בדרכים כרשות עצמאית ולאחר מספר שנים הופרטה המועצה הלאומית למניעת תאונות, כדי למנוע כפילות. אולם בשנת 2002 טען מנכ"ל הרשות שהיא אינה יכולה לבצע את תפקידה כל עוד היא כפופה למשרד התחבורה. בשנים 2006–2007 הוקמה הרשות מחדש מתוקף חוק חדש, שנועד לפתור את הבעיות שנתגלו בפעילות הרשות הקודמת. הפעלת הרשות החדשה התעכבה בגלל מחלוקת עם משרד האוצר על דרגות עובדי הרשות. מאז התנהלה הרשות בצלם של סכסוכים בין הנהלת הרשות לעובדיה, ובמיוחד בין יו"ר ההנהלה והמנכ"ל, וטענות על חוסר פעילות של הרשות. לטענת יעקב שיינין: "משרד החינוך, משטרת ישראל וגופים אחרים, כולם הורגלו לקבל כספים מהרשות ללא כל מדדי תפוקות, ללא קריטריונים להצלחה ברמת הבטיחות, וללא מחקרים מלווים. מקורות כספיים רבים זרמו מהרשות לגופים שלישיים מבלי שנדע את תרומתם האמיתית לבטיחות בדרכים, אם בכלל". להערכתו, לרשות לא היה חלק בהורדת מספר ההרוגים בתאונות דרכים. מטרותיה העיקריות של הרשות הן: ביצוע תוכניות העבודה שאושרו על ידי הממשלה תכנון, הקמה והפעלת מערך ארצי להצלת נפגעים בתאונות דרכים הפעלת מערך הסברה המעלה את נושא הבטיחות בדרכים לסדר היום הציבורי מיסוד הפעולות לבטיחות בדרכים בקהילה והקמת ועדות חובה לבטיחות בדרכים במועצות הערים גיבוש מדיניות לאכיפה וענישה, תוך ביצוע שינויים ותוספות חקיקה בתחומי התנועה והבטיחות בדרכים הפעלת מערך מקצועי למחקר, פיתוח ומידע לבטיחות בדרכים הרשות מקימה ומפקחת על מטות בטיחות עירוניים, מתקצבת פעילויות לבטיחות בדרכים ברשויות המקומיות, מקימה פרויקטים לבטיחות בקרב ילדים וקשישים ברחבי הארץ ומממנת ציוד הצלה וחילוץ בתחנות כיבוי אש ובחדרי טראומה בבתי חולים על מנת לסייע בטיפול בנפגעי תאונות דרכים. ביולי 2016 החלה הרשות להפעיל את מיזם שומרי הדרך למתן אפשרות לאזרחים לאכוף ולתעד עבירות תנועה בדרכים ולהעבירם למשטרת ישראל, במטרה ליצור הרתעה ולהפחית את כמות תאונות הדרכים. באוקטובר 2019 השיקה חטיבת חינוך והסברה של הרלב"ד את אתר askרלב"ד, בו שאלות ותשובות, מידע חיוני וסרטונים לגבי שלל נושאים הקשורים בבטיחות בדרכים. המידע באתר מתעדכן בהתאם למגמות החיפוש בגוגל,[דרוש מקור] ועוסק בנושאים שונים בבטיחות בדרכים שנאספו במחקר מילות מפתח באינטרנט. התשובות לשאלות נכתבות בסיוע מומחים בתחומם.[דרוש מקור] על פי סעיף 12 לחוק הרשות הלאומית לבטיחות בדרכים (תשס"ו-2006) לרשות מועצה ציבורית המונה 15 חברים. עשרה חברי מועצה הם נציגי ציבור הממונים על ידי שר התחבורה, חמישה נוספים הם נציגי ממשלה אותם ממנים חמישה שרים מבין עובדי משרדיהם: שר התחבורה, שר החינוך, שר לביטחון הפנים, שר האוצר ושר הבריאות. יושב ראש המועצה ממונה על ידי שר התחבורה מבין עשרת נציגי הציבור לתקופת כהונה של 3 שנים, עם אפשרות לתקופת כהונה נוספת. בהנהלת הרשות עומד מנכ"ל הממונה על ידי שר התחבורה בהמלצת יו"ר המועצה והוא המכהן בדרגה של מנכ"ל של משרד ממשלתי. יואב סרנה, 2006-2008 זיוה פתיר, 2008-2010 אוריאל לין, 2010-2012 יעקב שיינין, 2012-2015 גיורא רום, 2016-2018 יאיר שמיר, 2018-2020 עוזי יצחקי, 2020-2022 אבי נאור, 2022-2023 יורם הלוי, 2024 אף על פי שלפי אתר הרשות המנכ"ל כפוף למועצה נראה שמאז יציאתו של ד"ר שיינין מתפקיד יו"ר המועצה ובין מינוי גיורא רום לתפקיד בפברואר 2016, וכניסתו לתפקיד אף מאוחר יותר, חלפו מספר חודשים ללא מועצה מאוישת ומתפקדת. שמואל הרשקוביץ, 1997-2000 יצחק אשל, 2001-2003 ולדימיר רובין, 2003-2005 ליאור כרמל, פעיל קדימה, הקים את הרשות החדשה בשנת 2006 וכיהן כמנכ"ל זמני עד בחירת מנכ"ל קבוע, תפקיד אליו לא נבחר לאחר ששמו לא הוגש לוועדת האיתור יאיר דורי, 2007-2009, מונה בידי שאול מופז, התפטר לאחר שמועצת הרשות המליצה להדיחו, על רקע יחסים עכורים עם יו"ר הרשות, זיוה פתיר. דוד עוזר (ממלא מקום), 2009-2010 רון מוסקוביץ, 2010-2014, מונה בידי ישראל כץ, התפטר בגלל מתיחות עם יו"ר הרשות, יעקב שיינין. מרדכי בהירי דואני, 2015 רחל טבת-ויזל, 2017-2021 שניר זיידל, 2021-2022 ד"ר ארז קיטה, 2022-2023 יעקב זכריה, 2024-הווה משמרות זה"ב בישראל המועצה הלאומית למניעת תאונות אתר האינטרנט הרשמי של הרשות הלאומית לבטיחות בדרכים הרשות הלאומית לבטיחות בדרכים, ברשת החברתית פייסבוק הרשות הלאומית לבטיחות בדרכים, ברשת החברתית אקס (טוויטר) הרשות הלאומית לבטיחות בדרכים, סרטונים בערוץ היוטיוב חוק הרשות הלאומית לבטיחות בדרכים, התשס"ו-2006, ספר החוקים הפתוח, באתר ויקיטקסט הדרכת תלמידים לזהירות בדרכים, יומני כרמל יולי 1951 "הנוער על משמר הביטחון בדרכים", יומני כרמל יוני 1954 (התחלה 1:18) דניאל שמיל, מספר ההרוגים בכבישים גדל - והרשות הלאומית לבטיחות בדרכים מתקרבת לקצה, באתר TheMarker‏, 16 במרץ 2015 אורן דורי, נציג לשעבר ברשות לבטיחות בדרכים: "משרד התחבורה מסנדל את הרשות", באתר TheMarker‏, 12 בנובמבר 2017 חוק המאבק הלאומי בתאונות דרכים, תשנ"ז-1997, באתר "נבו" חוק הרשות הלאומית לבטיחות בדרכים, התשס"ו–2006, ספר החוקים הפתוח, באתר ויקיטקסט הוגשו תביעות ראשונות נגד עברייני תנועה שצולמו, דבר, 10 במרץ 1967 המלצה להקים רשות עליונה לבטיחות בדרכים, דבר, 17 בדצמבר 1974 גל ניסים, ‏"הרשות הלאומית לבטיחות בדרכים אינה יכולה לתפקד כל עוד היא כפופה למשרד התחבורה", באתר גלובס, 17 ביוני 2002 חוק הרשות הלאומית לבטיחות בדרכים (הוראת שעה), התשס"ו-2006 בני ברק, מי מעכב את הפעלת הרשות לבטיחות בדרכים?, באתר ynet, 19 באפריל 2007 גיל מלמד, רבע מעובדי הרשות פורשים - ומאשימים: "יש אווירת איומים", באתר nrg‏, 16 בספטמבר 2010 שחר הזלקורן, יו"ר הרשות לבטיחות בדרכים: "הרשות גורמת נזק גדול", באתר ynet, 1 באוקטובר 2014 דניאל שמיל, היו"ר היוצא של הרשות לבטיחות בדרכים: "אנו נמצאים במשבר", באתר TheMarker‏, 14 באפריל 2015 רועי רובינשטיין, הרלב"ד משיקה: אתר שאלות ותשובות בנושאי תחבורה, באתר ynet, 30 באוקטובר 2019 האתר askרלבד ליאור גוטמן, אוריאל לין בדרך לרשות הלאומית לבטיחות בדרכים, באתר כלכליסט, 29 באפריל 2010 דניאל שמיל, ד"ר יעקב שיינין מונה ליו"ר הרשות הלאומית לבטיחות בדרכים, באתר TheMarker‏, 14 במאי 2012 גיורא רום מונה ליו"ר דירקטוריון הרשות הלאומית לבטיחות בדרכים, באתר ערוץ 7, 2201 בפברואר 2016 אודי עציון, הממשלה אישרה את מינוי יאיר שמיר ליו"ר הרשות הלאומית לבטיחות בדרכים, באתר כלכליסט, 18 בדצמבר 2018 הודעה מתאריך 15 במרס 2016, באתר main.knesset.gov.il אורן דורי, למה איחר ישראל כץ לדיון בנושא מצב התחבורה בישראל?, באתר TheMarker‏, 1 בפברואר 2016 שחר הזלקורן, עוד מסמר בארון: ברשות לבטיחות גם לא צריך מדען ראשי, באתר TheCar, ‏18 במאי 2015 דרור מרום, ‏שמואל הרשקוביץ מונה למנהל הרשות לבטיחות בדרכים, באתר גלובס, 27 באוקטובר 1997 דוד חיון, ‏מנכ"ל הרשות לבטיחות בדרכים, שמואל הרשקוביץ, פורש מהתפקיד, באתר גלובס, 13 בנובמבר 2000 עמוס באר, הרשות לבטיחות ללא ראש, באתר News1 מחלקה ראשונה, 9 בספטמבר 2003 הארץ, ח"כ גלעד ארדן: להחמיר האכיפה במקרים של עבירות תנועה בציי רכב גדולים, באתר TheMarker‏, 17 במאי 2006 אסף בר-שי, יו"ר עמותת אור ירוק מונה ליו"ר הרשות הלאומית לבטיחות בדרכים, באתר הארץ, 3 באוגוסט 2005 אבי בר-אלי, יוחלף מנכ"ל הרשות הלאומית לבטיחות בדרכים, ליאור כרמל, באתר TheMarker‏, 19 ביולי 2007 אבי בר-אלי, עוד גנרל למשרד התחבורה: יאיר דורי נבחר לתפקיד מנכ"ל הרשות הלאומית לבטיחות בדרכים, באתר TheMarker‏, 16 באוגוסט 2007 שחר הזלקורן, יאיר דורי התפוטר מתפקיד מנכ"ל הרשות, באתר ynet, 29 ביולי 2009 ארז וולברג, ‏רון מוסקוביץ מונה למנהל הרשות הלאומית לבטיחות בדרכים, באתר גלובס, 9 בדצמבר 2010 דניאל שמיל, מנכ"ל הרשות הלאומית לבטיחות בדרכים התפטר, באתר TheMarker‏, 11 בינואר 2014 לפי אתר הרשות (בשנת 2015) הלל פוסק, רחל טבת ויזל - מנהלת הרשות הלאומית לבטיחות בדרכים, באתר ynet, 25 בינואר 2017 לילך שובל, לראשונה: נציבת קבילות החיילים, באתר ישראל היום, 14 בפברואר 2021 אסף זגריזק, ‏אושר מינויו של ד"ר ארז קיטה לתפקיד מנכ"ל הרלב"ד, באתר גלובס, 30 במאי 2022